plato-philosophy.respublica 8.547
ὁμοῦ δὲ μιγέντος σιδηροῦ ἀργυρῷ καὶ χαλκοῦ χρυσῷ ἀνομοιότης ἐγγενήσεται καὶ ἀνωμαλία ἀνάρμοστος , ἃ γενόμενα , οὗ ἂν ἐγγένηται , ἀεὶ τίκτει πόλεμον καὶ ἔχθραν . ταύτης τοι γενεῆς χρὴ φάναι εἶναι στάσιν , ὅπου ἂν γίγνηται ἀεί . καὶ ὀρθῶς γʼ , ἔφη , αὐτὰς ἀποκρίνεσθαι φήσομεν . καὶ γάρ , ἦν δʼ ἐγώ , ἀνάγκη μούσας γε οὔσας . τί οὖν , ἦ δʼ ὅς , τὸ μετὰ τοῦτο λέγουσιν αἱ Μοῦσαι ; στάσεως , ἦν δʼ ἐγώ , γενομένης εἱλκέτην ἄρα ἑκατέρω τὼ γένει , τὸ μὲν σιδηροῦν καὶ χαλκοῦν ἐπὶ χρηματισμὸν καὶ γῆς κτῆσιν καὶ οἰκίας χρυσίου τε καὶ ἀργύρου , τὼ δʼ αὖ , τὸ χρυσοῦν τε καὶ ἀργυροῦν , ἅτε οὐ πενομένω ἀλλὰ φύσει ὄντε πλουσίω , τὰς ψυχὰς ἐπὶ τὴν ἀρετὴν καὶ τὴν ἀρχαίαν κατάστασιν ἠγέτην · βιαζομένων δὲ καὶ ἀντιτεινόντων ἀλλήλοις , εἰς μέσον ὡμολόγησαν γῆν μὲν καὶ οἰκίας κατανειμαμένους ἰδιώσασθαι , τοὺς δὲ πρὶν φυλαττομένους ὑπʼ αὐτῶν ὡς ἐλευθέρους φίλους τε καὶ τροφέας , δουλωσάμενοι τότε περιοίκους τε καὶ οἰκέτας ἔχοντες , αὐτοὶ πολέμου τε καὶ φυλακῆς αὐτῶν ἐπιμελεῖσθαι . δοκεῖ μοι , ἔφη , αὕτη ἡ μετάβασις ἐντεῦθεν γίγνεσθαι . οὐκοῦν , ἦν δʼ ἐγώ , ἐν μέσῳ τις ἂν εἴη ἀριστοκρατίας τε καὶ ὀλιγαρχίας αὕτη ἡ πολιτεία ; πάνυ μὲν οὖν . μεταβήσεται μὲν δὴ οὕτω · μεταβᾶσα δὲ πῶς οἰκήσει ; ἢ φανερὸν ὅτι τὰ μὲν μιμήσεται τὴν προτέραν πολιτείαν , τὰ δὲ τὴν ὀλιγαρχίαν , ἅτʼ ἐν μέσῳ οὖσα , τὸ δέ τι καὶ αὑτῆς ἕξει ἴδιον ; οὕτως , ἔφη . οὐκοῦν τῷ μὲν τιμᾶν τοὺς ἄρχοντας καὶ γεωργιῶν ἀπέχεσθαι τὸ προπολεμοῦν αὐτῆς καὶ χειροτεχνιῶν καὶ τοῦ ἄλλου χρηματισμοῦ , συσσίτια δὲ κατεσκευάσθαι καὶ γυμναστικῆς τε καὶ τῆς τοῦ πολέμου ἀγωνίας ἐπιμελεῖσθαι , πᾶσι τοῖς τοιούτοις τὴν προτέραν μιμήσεται ; ναί . τῷ δέ γε φοβεῖσθαι τοὺς σοφοὺς ἐπὶ τὰς ἀρχὰς ἄγειν , ἅτε οὐκέτι κεκτημένην ἁπλοῦς τε καὶ ἀτενεῖς τοὺς τοιούτους ἄνδρας ἀλλὰ μεικτούς , ἐπὶ δὲ θυμοειδεῖς τε καὶ ἁπλουστέρους ἀποκλίνειν , τοὺς πρὸς πόλεμον μᾶλλον πεφυκότας ἢ πρὸς εἰρήνην , καὶ τοὺς περὶ ταῦτα δόλους τε καὶ μηχανὰς ἐντίμως ἔχειν , καὶ πολεμοῦσα τὸν ἀεὶ χρόνον διάγειν , αὐτὴ ἑαυτῆς αὖ τὰ πολλὰ τῶν τοιούτων ἴδια ἕξει ;
Lemmas: ὁμοῦ δέ μείγνυμι σιδήρεος ἀργύρεος καί χαλκός χρυσός ἀνομοιότης ἐγγίγνομαι καί ἀνωμαλία ἀνάρμοστος , ὅς γίγνομαι , οὗ ἄν ἐγγίγνομαι , ἀεί τίκτω πόλεμος καί ἔχθρα . οὗτος τοι γενεά χρή φημί εἰμί στάσις , ὅπου ἄν γίγνομαι ἀεί . καί ὀρθός γε , φημί , αὐτός ἀποκρίνω φημί . καί γάρ , εἰμί δέ ἐγώ , ἀνάγκη μοῦσα γε εἰμί . τίς οὖν , ἠμί δέ ὅς , ὁ μετά οὗτος λέγω ὁ Μοῦσα ; στάσις , εἰμί δέ ἐγώ , γίγνομαι ἕλκω ἄρα ἑκάτερος ὁ γένος , ὁ μέν σιδήρεος καί χάλκεος ἐπί χρηματισμός καί γῆ κτῆσις καί οἰκία χρυσίον τε καί ἄργυρος , ὁ δέ αὖ , ὁ χρύσεος τε καί ἀργύρεος , ἅτε οὐ πένομαι ἀλλά φύσις εἰμί πλούσιος , ὁ ψυχή ἐπί ὁ ἀρετή καί ὁ ἀρχαῖος κατάστασις ἄγω · βιάζω δέ καί ἀντιτείνω ἀλλήλων , εἰς μέσος ὁμολογέω γῆ μέν καί οἰκία κατανέμω ἰδιόομαι , ὁ δέ πρίν φυλάσσω ὑπό αὐτός ὡς ἐλεύθερος φίλος τε καί τροφεύς , δουλόω τότε περίοικος τε καί οἰκέτης ἔχω , αὐτός πόλεμος τε καί φυλακή αὐτός ἐπιμελέομαι . δοκέω ἐγώ , φημί , οὗτος ὁ μετάβασις ἐντεῦθεν γίγνομαι . οὐκοῦν , εἰμί δέ ἐγώ , ἐν μέσος τις ἄν εἰμί ἀριστοκρατία τε καί ὀλιγαρχία οὗτος ὁ πολιτεία ; πάνυ μέν οὖν . μεταβαίνω μέν δή οὕτως · μεταβαίνω δέ πῶς οἰκέω ; ἤ φανερός ὅτι ὁ μέν μιμέομαι ὁ πρότερος πολιτεία , ὁ δέ ὁ ὀλιγαρχία , ὅστε ἐν μέσος εἰμί , ὁ δέ τις καί ἑαυτοῦ ἔχω ἴδιος ; οὕτως , φημί . οὐκοῦν ὁ μέν τιμάω ὁ ἄρχων καί γεωργία ἀπέχω ὁ προπολεμέω αὐτός καί χειροτεχνία καί ὁ ἄλλος χρηματισμός , συσσίτιον δέ κατασκευάζω καί γυμναστικός τε καί ὁ ὁ πόλεμος ἀγωνία ἐπιμελέομαι , πᾶς ὁ τοιοῦτος ὁ πρότερος μιμέομαι ; ναί . ὁ δέ γε φοβέω ὁ σοφός ἐπί ὁ ἀρχή ἄγω , ἅτε οὐκέτι κτάομαι ἁπλόος τε καί ἀτενής ὁ τοιοῦτος ἀνήρ ἀλλά μικτός , ἐπί δέ θυμοειδής τε καί ἁπλόος ἀποκλίνω , ὁ πρός πόλεμος μάλα φύω ἤ πρός εἰρήνη , καί ὁ περί οὗτος δόλος τε καί μηχανή ἔντιμος ἔχω , καί πολεμέω ὁ ἀεί χρόνος διάγω , αὐτός ἑαυτοῦ αὖ ὁ πολύς ὁ τοιοῦτος ἴδιος ἔχω ;